APROBACIÓN DAS BASES REGULADORAS E CONVOCATORIA DO XXX PREMIO NACIONAL DE XORNALISMO GASTRONÓMICO ÁLVARO CUNQUEIRO
ADMINISTRACIÓN LOCAL — Municipal — Lalín (Subvencións e axudas, 07/12/2023)

A Xunta de Goberno Local do Concello de Lalín, na sesión celebrada o día a 24 de novembro de 2023 aprobou as seguintes: O Concello de Lalín (Pontevedra) en colaboración coa Facultade de Ciencias da Comunicación da Universidade de Santiago, asociacións gastronómicas galegas e a Axencia de Turismo de Galicia (Xunta de Galicia), no seu desexo de fomentar a difusión da cociña galega e, para premiar o labor realizado por xornalistas e escritores que prestaron especial atención ao devandito tema, así como, por ampliación do Premio Nacional de Xornalismo celebrado en anos anteriores, aprobou as presentes bases para a concesión do XXX PREMIO NACIONAL DE XORNALISMO GASTRONÓMICO ÁLVARO CUNQUEIRO, recoñecido como o premio gastronómico máis importante do Estado. Primeira.— Poderán tomar parte no devandito concurso os escritores, xornalistas e particulares que publicasen artigos, libros, entrevistas, reportaxes, viñetas, fotografías, comentarios, etc. en galego ou en castelán, nos distintos medios de comunicación, sobre temas relacionados coa gastronomía galega, en particular, e a gastronomía, en xeral, nos últimos 2 anos. Tales traballos deben inscribirse de maneira obrigatoria en calquera dos xéneros xornalísticos, non poderán ter sido premiados anteriormente e non poderá ser premiado 3 anos consecutivos un mesmo autor. Ademais, poderán tomar parte os estudantes de Xornalismo, Publicidade e Comunicación Audiovisual que presenten os seus traballos académicos relacionados coa gastronomía. Segunda.— Os traballos deberán ser presentados ben polo seu autor ou ben por terceiras persoas ou Entidades. As propostas que así o permitan deberán remitirse en formato dixital ao correo electrónico: premiocunqueiro@lalin. gal ou en soporte dixital ao enderezo postal do Concello de Lalín (Praza de Galicia, 1 36500 Lalín). Para o envío por correo electrónico deberá indicarse no asunto do correo PARA O PREMIO DE XORNALISMO GASTRONÓMICO ÁLVARO CUNQUEIRO así como, a categoría á que concorre (xeral ou académica). En calquera caso, o envío deberá incluír, de maneira adxunta, o traballo a concurso, así como un escrito dirixido ao Alcalde-Presidente do Concello de Lalín co nome, datos persoais, teléfono de contacto, declaración responsable do cumprimento dos requisitos previstos no artigo 13.1 e 13.2 da Lei Xeral de Subvencións, (conforme anexo publicado na páxina web www.lalin. gal ) e currículo do autor (no seu caso, tamén da persoa que presenta o traballo). No caso de libros ou outro soporte que así o permita tamén poderán presentarse de forma física a través do rexistro do Concello de Lalín (Praza de Galicia, 1 36500 Lalín), por correo ou de forma presencial. Non obstante, é imprescindible e condición necesaria que a presentación en formato físico/papel vaia acompañada da correspondente copia en soporte dixital (USB, DVD, CD ou similar) ou, no seu caso, dun enlace de descarga que permita efectivamente a mesma. Para estes casos de presentación física deberán entregarse seis exemplares do traballo a concurso, así como, un escrito dirixido ao Alcalde-Presidente do Concello de Lalín co nome, datos persoais, teléfono de contacto e currículo do autor (no seu caso, tamén da persoa que presenta o traballo). Terceira.— O xurado nomeado para o efecto, que estará formado por xornalistas de medios de comunicación de Galicia e representantes das institucións colaboradoras, seleccionará os traballos que considere merecedores dos premios tendo en conta, en primeiro lugar, a súa calidade xornalística, pero tamén a súa difusión. Ademais, considerarase un mérito engadido a súa referencia ao Cocido de Lalín. Cuarta.— O prazo para a presentación dos traballos comezará ao día seguinte da publicación do extracto da convocatoria dos premios no BOPPO e rematará o día 05 de xaneiro de 2024. En todo caso, se o envío se realizara por correo ordinario, terase en conta a data que figure no cuño postal. Quinta.— Os premios, por importe total de 5.000 €, convócanse con cargo ao crédito consignado na aplicación orzamentaria: 334.48100. Os premios subdivídense nas seguintes categorías coa súa correspondente dotación económica. Antes de proceder ao pagamento, á persoa premiada deberá presentar, no Rexistro do Concello de Lalín, certificación acreditativa de estar ao corrente coas obrigas tributarias coa Seguridade Social, coa Axencia Estatal da Administración Tributaria e coa Axencia Tributaria de Galicia. O Concello comprobará de oficio que a persoa premiada se atopa ao corrente de pago coas obrigas tributarias coa propia entidade. Ao tratarse dun gasto de tramitación anticipada, a execución do gasto queda condicionada á existencia de crédito no orzamento do ano 2024. Sexta.— Os traballos premiados poderán ser citados, se se trata de libros, ou reproducidos total ou parcialmente no caso de artigos xornalísticos ou traballos audiovisuais, polo Concello de Lalín, facendo constar sempre o nome do seu autor. Ademais, os participantes no concurso renuncian a reclamar as copias ou os exemplares presentados. Sétima.— O xurado reunirase para, unha vez revisados todos os traballos seleccionados, emitir o fallo que se dará a coñecer publicamente nun acto programado ao efecto con anterioridade á celebración da LVIª Feira do Cocido. Oitava.— A entidade organizadora poderá esixir a identificación da personalidade dos premiados que, salvo causas de forza maior suficientemente acreditadas, deberán recoller os premios no acto que se organice ao efecto. A organización resérvase o dereito a convocar aos premiados en calquera das categorías para formar parte do xurado na seguinte edición. Novena.— O feito de participar no concurso significa a aceptación das presentes bases, cuxa interpretación última corresponde aos membros do xurado tanto polos autores como polos presentadores, e considérase que existe acordo mutuo entre ambos, cando non sexan a mesma persoa. Décima.— Os traballos académicos presentados polos estudantes de Xornalismo, Publicidade e Comunicación deberán estar acreditados academicamente por un docente do centro de estudos. O Concello de Lalín reservarase os dereitos legais de utilización do traballo gañador na categoría de estudantes. A Concelleira delegada de Cultura, Begoña Blanco Blanco.